[{"text_idx": "#000001", "text": "Mewn Profiad y Bathdy Brenhinol, datgloi 1100 mlynedd o hanes mewn cynhyrchu darnau arian a hyd yn oed daro'ch darn arian eich hun."}, {"text_idx": "#000002", "text": "Dewch i ddarganfod 1,100 flynyddoedd o hanes yn Profiad y Bathdy Brenhinol. Dysgwch am y broses o fathu darnau arian, o baratoi\u2019r disgiau metel plaen i greu eich darn arian eich hun."}, {"text_idx": "#000003", "text": "Ychydig o fanylion am y daith ffatri \u2013 Mae ein gwasgfeydd yn bathu oddeutu 750 o geiniogau bob munud, yn gyflymach nag y gall y llygad weld! Gall ein gwesteion ddechrau eu casgliadau darnau arian gan fynd a\u0302 darn arian arbennig adref gyda nhw, y gwnaethant helpu ei fathu. Gydag un bathiad bydd eich disg wag yn troi\u2019n ddarn arian o\u2019r DU. Mae\u2019r darn arian a gaiff ei fathu yn newid ar wahanol adegau drwy gydol y flwyddyn."}, {"text_idx": "#000004", "text": "Dewch i ddarganfod ein chwe gwahanol ardal arddangos ar eich cyflymder eich hun. Mae\u2019r ardaloedd hyn yn gartref i rai o\u2019r arteffactau hanesyddol pwysicaf yn hanes y Bathdy Brenhinol o 1,100 mlynedd. Mae rhai o\u2019r darnau arian ac eitemau sydd gennym ni yma ymysg y mwyaf prin yn y byd, gallwch weld gyda\u2019ch llygaid eich hun ceiniog Alfred Mawr sy\u2019n 1,100 oed, sef dechrau hanes hir y Bathdy Brenhinol a hefyd bydd cyfle i edmygu\u2019r sofran aur sydd wedi dod yn un o ddarnau arian enwocaf y byd. Y bathdy mwyaf sy\u2019n allforio yn y byd, rydym yn gwneud darnau arian i ddwsinau o wledydd bob blwyddyn. Gallwch weld darnau arian o 80 o wahanol wledydd yn ein harddangosfa. Gall y gwesteion godi bar aur 400oz sy\u2019n werth tua \u00a3400.000! Dyma gyfle sy\u2019n dod unwaith mewn bywyd a\u2019r unig le y gallwch wneud hyn yng Nghymru."}, {"text_idx": "#000005", "text": "Mae arddangosfeydd dros dro yn ategu\u2019r casgliad parhaol. Ar hyn o bryd, yr arddangosfa dros dro yw \u201cO Lundain i Lantrisant\u201d sy\u2019n dangos hanes y Bathdy Brenhinol dros y 50 mlynedd diwethaf; pam symudodd o Lundain i Gymru, datblygiadau technolegol a phrofiadau pobl sydd wedi gweithio yno."}, {"text_idx": "#000006", "text": "Teithiau VIP, cyfle unigryw i gael cip y tu o\u0302l i\u2019r llenni a gweld mwy o\u2019r hyn sydd ar gynnig yn y Bathdy Brenhinol. Dewch i nabod y ti\u0302m ar lawr y wasg darnau arian, profwch hanes nad yw\u2019n cael ei arddangos ac edrych ar yr offer a ddefnyddir i greu ein darnau arian."}, {"text_idx": "#000007", "text": "Cynhelir cyfres o ddigwyddiadau drwy gydol y flwyddyn, gan gynnwys gweithdai yn ystod gwyliau\u2019r ysgol, cyfresi sgwrs a llawer mwy! Mae\u2019r Siop Anrhegion ar y safle yn ddelfrydol ar gyfer cofroddion y gallwch fynd a\u0302 nhw adref, dechrau casgliad neu i ddod o hyd i anrheg ar gyfer achlysur arbennig."}, {"text_idx": "#000009", "text": "Mae caffi ar y safle gyda lluniaeth poeth ac oer ar gael rhwng 09:30 a 17:30 (mae bwyd poeth yn cael ei weini tan 2.30pm), a all eistedd hyd at 90 o bobl yn gyffyrddus. Mae croeso i chi ymweld a\u0302\u2019r caffi cyn neu ar o\u0302l eich taith, mae\u2019r fwydlen yn cynnwys amrywiaeth o opsiynau, gan gynnwys prydau heb glwten, llysieuol a fegan."}]